CELEX: 32011R1087
Language: et
Date: 2011-10-27 00:00:00
Title: Komisjoni rakendusmäärus (EL) nr 1087/2011, 27. oktoober 2011 , millega muudetakse määrust (EL) nr 185/2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks seoses lõhkeaine avastamise süsteemidega EMPs kohaldatav tekst

28.10.2011   
            
            
               ET
            
            
               Euroopa Liidu Teataja
            
            
               L 281/12
            
         KOMISJONI RAKENDUSMÄÄRUS (EL) nr 1087/2011,
   27. oktoober 2011,
   millega muudetakse määrust (EL) nr 185/2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks seoses lõhkeaine avastamise süsteemidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni 4. märtsi 2010. aasta määruses (EL) nr 185/2010, millega nähakse ette meetmed lennundusjulgestuse ühiste põhistandardite rakendamiseks, (2) on kehtestatud lõhkeaine avastamise süsteeme käsitlevad sätted.
            
         
               (2)
            
            
               Lõhkeainete avastamise meetodid ja tehnoloogia arenevad aja jooksul edasi. Komisjon peaks lõhkeainete avastamise süsteemidega seotud tehnilised ja praktilised sätted läbi vaatama, arvestades tsiviillennundust ohustavaid arengusuundi, tehnoloogia arengut ja praktilist kogemust nii Euroopa Liidus kui ka kogu maailmas.
            
         
               (3)
            
            
               Seepärast tuleks määrust (EL) nr 185/2010 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas määruse (EÜ) nr 300/2008 artikli 19 lõike 1 kohaselt loodud tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 185/2010 muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 55, 5.3.2010, lk 1.
   
      LISA
      Määruse (EL) nr 185/2010 12. peatüki punkt 12.4.2 asendatakse järgmisega:
      
         „12.4.2.   EDS-seadmete standardid
         
         
                     12.4.2.1.
                  
                  
                     EDS-seadmete jaoks kehtib kolm standardit. Kõnealuste standardite üksikasjalikud nõuded on sätestatud komisjoni eraldi otsuses.
                  
               
                     12.4.2.2.
                  
                  
                     Kõik EDS-seadmed peavad vastama 1. standardile.
                  
               
                     12.4.2.3.
                  
                  
                     1. standard kaotab kehtivuse 1. septembril 2012.
                  
               
                     12.4.2.4.
                  
                  
                     Pädev asutus võib lubada kasutada 1. standardile vastavaid ja ajavahemikus 1. jaanuarist 2003 kuni 1. septembrini 2006 paigaldatud EDS-seadmeid hiljemalt kuni 1. jaanuarini 2014.
                  
               
                     12.4.2.5.
                  
                  
                     2. standardit kohaldatakse kõigi alates 1. jaanuarist 2007 paigaldatud EDS-seadmete suhtes, kui 1. standardile vastava EDS-seadme paigaldamise leping ei ole sõlmitud enne 19. oktoobrit 2006.
                  
               
                     12.4.2.6.
                  
                  
                     Kõik EDS-seadmed peavad vastama 2. standardile hiljemalt 1. septembriks 2012, v.a punkti 12.4.2.4 kohaldamise korral.
                  
               
                     12.4.2.7.
                  
                  
                     2. standard kaotab kehtivuse 1. septembril 2020.
                  
               
                     12.4.2.8.
                  
                  
                     Pädev asutus võib lubada kasutada 2. standardile vastavaid ja ajavahemikus 1. jaanuarist 2011 kuni 1. septembrini 2014 paigaldatud EDS-seadmeid hiljemalt kuni 1. septembrini 2022.
                  
               
                     12.4.2.9.
                  
                  
                     Pädev asutus teavitab komisjoni, kui ta lubab kasutada 2. standardile vastavaid EDS-seadmeid ka pärast 1. septembrit 2020.
                  
               
                     12.4.2.10.
                  
                  
                     3. standardit kohaldatakse kõigi EDS-seadmete suhtes, mis paigaldatakse alates 1. septembrist 2014.
                  
               
                     12.4.2.11.
                  
                  
                     Kõik EDS-seadmed peavad vastama 3. standardile hiljemalt 1. septembriks 2020, v.a punkti 12.4.2.8 kohaldamise korral.”